ઇન્ટેક્સની માલિકીવાળી રાજકોટની ટીમે ભારતના મર્યાદિત ઓવર્સના ફોર્મેટના નિષ્ણાત રૈનાને ગઈ કાલે ડ્રાફ્ટ પ્રક્રિયામાં સૌથી પહેલો પસંદ કર્યો. આ ટીમમાં ન્યૂઝીલેન્ડનો કેપ્ટન બ્રેન્ડન મેક્કુલમ અને ગુજરાતના જ રવીન્દ્ર જાડેજા પણ સામેલ છે. મેક્કુલમે આઇપીએલની બીજી સિઝનમાં કોલકાતા નાઇટ રાઇડર્સનું નેતૃત્વ સંભાળ્યું હતું, આથી આ બંને ખેલાડીઓને પણ રાજકોટ ફ્રેંચાઇઝીની કેપ્ટનશિપના દાવેદાર માનવામાં આવી રહ્યા હતા, પરંતુ રૈનાએ એક અખબારને આપેલી મુલાકાતમાં કહ્યું કે, ”હું રાજકોટ ટીમની સાથે કેપ્ટન તરીકે નવી શરૂઆત કરવાને લઈને બહુ જ ખુશ છું.” ત્યારે તેને પૂછવામાં આવ્યું કે શું કેપ્ટનશિપ અંગે ટીમના માલિકો સાથે વાતચીત થઈ ગઈ છે? ત્યારે રૈનાએ ‘હા’માં ઉત્તર આપ્યો હતો.